PTTEP รับรางวัลองค์กรโปร่งใส
PTTEP รับรางวัลองค์กรโปร่งใส ณ สำนักงาน ป.ป.ช. จังหวัดนนทบุรี
4 เม.ย. 2562

นายพงศธร ทวีสิน (ซ้าย) ประธานเจ้าหน้าที่บริหารและกรรมการผู้จัดการใหญ่ บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP เข้ารับรางวัลองค์กรโปร่งใส จากพลตำรวจเอก วัชรพล ประสารราชกิจ (ขวา) ประธานกรรมการ สำนักคณะกรรมการป้องกันและปราบปรามการทุจริตแห่งชาติ (ป.ป.ช.) ซึ่ง PTTEP ได้รับรางวัลดังกล่าวเป็นครั้งที่ 2
โดยในปีนี้ ปตท.สผ. เป็น 1 ใน 6 องค์กรชั้นนำของประเทศไทยที่ได้รับรางวัลดังกล่าว ซึ่ง ป.ป.ช. มอบให้กับหน่วยงานหรือองค์กรที่มีการดำเนินงานด้วยความโปร่งใส ต่อต้านการทุจริต ปฏิบัติภารกิจอย่างมีความรับผิดชอบตามหลักนิติธรรม รวมทั้ง ให้ความสำคัญกับสิทธิมนุษยชนและปฏิบัติตามแนวทางจริยธรรมที่เป็นสากล พิธีมอบรางวัลจัดขึ้น ณ สำนักงาน ป.ป.ช. จังหวัดนนทบุรี